El Castell d'Alaquàs acull la clausura del projecte EQUAL Igualtat d'Oportunitats en el Metall
29/10/2004 11:04:00

# El Castell d'Alaquàs acull la clausura del projecte EQUAL Igualtat d'Oportunitats en el Metall

*   29/10/2004 11:04:00
*   [Imprimir](#)
*   Compartir
*    https://www.alaquas.org/documento.asp?id\_do=9456

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9456%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20acull%20la%20clausura%20del%20projecte%20EQUAL%20Igualtat%20d%27Oportunitats%20en%20el%20Metall)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9456/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9456/9456_Form_4.jpg)](https://www.alaquas.org/ficheros/documentos/2004/2/9456/9456_Form_10.jpg "<a href='https://www.alaquas.org/ficheros/documentos/2004/2/9456/9456_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs acull la clausura del projecte EQUAL Igualtat d'Oportunitats en el Metall</a>")

Destacades estudioses i professionals en matèria d'igualtat d'oportunitats entre les dones i els homes participen en aquest congrés que se celebra els dies 28 i 29 d'octubre

L'Agrupació per a la Igualtat d'Oportunitats en el Metall, entitat de la qual forma part l'Ajuntament d'Alaquàs, ha organitzat per als dies 28 i 29 d'octubre el congrés "Horitzons de la Igualtat d'Oportunitats entre dones i homes", amb què es clausura el projecte EQUAL I.O. Metall que ha estat coordinat per FEMEVAL. Aquest projecte encetat l'any 2001 té com a objectiu reduir les divergències de gènere,  la segregació en el sector del metall i fomentar la incorporació dels principis d'igualtat i equitat entre les dones i homes en les empreses i en els seus entorns.

La inauguració de les jornades es va celebrar el dijous de matí al Castell d'Alaquàs, on hi van estar presents l'Alcalde d'Alaquàs, Jorge Alarte, el President de FEMEVAL, José Vicente González i el Cap d'àrea de la Unitat Administradora FSE, Francisco Montoro. En les intervencions es va voler deixar ben patent la importància del treball que s'està desenvolupant des d'aquest organisme per aconseguir la igualtat entre les dones i  homes, especialment en sectors empresarials com el metall.

L'Alcalde d'Alaquàs va subratllar que "aquesta trobada d'igualtat ha de servir també per a parlar d'humanisme, de democràcia participativa i d'espai públic" i va fer especial menció al fet que per a transformar la societat és necessari "que actuem en les dones, aproximant-nos cada vegada més, si pot ser, a la realitat de cadascuna d'elles, recuperant la proximitat, l'afectivitat i la fraternitat en les polítiques que desenvolupem per a la igualtat de gènere". Jorge Alarte va realitzar també una valoració positiva d'aquest congrés afegint que ha estat un "element de provocació al debat i d'aproximació a l'empresariat i en concret a sectors com el del metall".

En aquest congrés hi intervenen destacades estudioses i professionals en matèria de gènere. Així, en la primera ponència que es va celebrar ahir de matí sota el títol "Del dret al fet: reflexions sobre el futur de la Igualtat d'Oportunitats", van participar la Diputada i escriptora Carmen Alborch, la Catedràtica de Filosofia, Amelia Valcárcel i l'escriptor i periodista Juan Cruz. Per la vesprada va tindre lloc la conferència "Processos, resultats i productes del projecte I.O. Metal".

Les jornades de hui divendres han començat a les 10 del matí i versen sobre les "Estratègies de futur: les polítiques d'Igualtat d'Oportunitats des de diferents àmbits". Al llarg d'aquest matí passaran pel Castell la Directora de l'Institut de la Dona, Rosa Peris; la Directora General de la Dona, Clara Abellán; la Directora Regional de UNIFEM, Ana Falú, i l'Eurodiputada Elena Valenciano.

Aquest projecte ha estat una iniciativa de l'Agrupació per a la Igualtat d'Oportunitats en el Metall, que coordinat per FEMEVAL (Federació Metal·lúrgica Valenciana), està formada per les següents entitats: Ajuntament d'Alaquàs, FEDEME (Federación Empresarios del Metal de Sevilla), FREMM, FEMETE (Federación Provincial de Empresarios del Metal y Nuevas Tecnologías de Santa Cruz de Tenerife), FEMEPA, Federació Minerometalúrgica de CCOO, UGT, a més de la Universitat de València, la Universitat d'Alacant, el Centre d'Estudis sobre la Dona i l'Associació per al Desenvolupament Empresarial-Dones Empresàries, Gerents i Professionals de València.